**ОБРАЗЛОЖЕЊЕ**

1. **УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона садржан је у одредби члана 97. тач. 6. и 15. Устава Републике Србије, којим је предвиђено да Република Србија, између осталог, уређује и обезбеђује, порески систем и финансирање остваривања права и дужности Републике Србије утврђених Уставом и законом.

1. **РАЗЛОЗИ ЗА ДОНОШЕЊЕ ЗАКОНА**

* ***Проблеми које овај закон треба да реши, односно циљеви који се овим законом постижу***

Имајући у виду да је Закон о фискализацији („Службени гласник РС”, број 153/20), ступио на снагу у децембру 2020. године, а да је прописано да се исти примењује од 1. јануара 2022. године, најзначајнији циљ који се постиже доношењем овог закона, је унапређење услова за имплементацију техничких решења за евидентирање промета на мало преко електронског фискалног уређаја, као и прецизирања појединих одредаба наведеног закона. Такође, разлог за доношење овог закона је прописивање прелазног периода за обвезнике фискализације, како би се током предложеног периода постепено прилагодили новом моделу фискализације. Наиме, овим законом даје се могућност обвезницима фискализације да фазно прелазе на нови модел фискализације у зависности од техничких могућности, чиме ће се омогућити обвезницима фискализације да несметано наставе своје пословање, посебно када се ради о обвезницима фискализације који врше промет на мало на више локација, односно пословних простора, односно пословних просторија.

Дакле, предложено законско решење ствара услове да обвезници фискализације на најефикаснији начин пређу са садашњег модела евидентирања промета преко фискалне касе у складу са Законом о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)) на нови модел online фискализације, односно на евидeнтирањe промета на мало преко електронског фискалног уређаја према Закону о фискализацији („Службени гласник РС”, број 135/20) и подзаконским актима донетим на основу тог закона.

***• Разматране могућности да се проблеми реше и без доношења закона***

Имајући у виду да је реч о елементима система и политике јавних прихода који се, сагласно одредбама Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др. закон, 103/15, 99/16, 113/17, 95/18, 31/19 и 72/19) уводе законом, то значи да се измене тих елемената могу вршити само законом. Према томе, како се материја која се уређује овим законом односи на обавезу евидентирања промета добара и услуга на мало, као и примљених аванса за будући промет добара и услуга на мало у законодавну регулативу, није разматрано, нити је било основа за разматрање њеног уређења другим законом или подзаконским актом.

***• Зашто је доношење закона најбољи начин за решавање проблема***

С обзиром на то да се ради о законској материји, одређена постојећа законска решења једино је и могуће мењати законом, те се с тим у вези, у конкретном случају, предлаже доношење новог закона.

Уређивањем порескоправне материје, овим законом даје се допринос правној сигурности и обезбеђује јавности доступност у погледу вођења пореске политике, с обзиром на то да се овај закон као општи правни акт објављује и ствара једнака права и обавезе за све субјекте који се нађу у истој порескоправној ситуацији.

1. **САДРЖИНА ЗАКОНА – ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

У члану 1. овог закона врши се прецизирање појма добављача електронског фискалног уређаја, те се предлаже да добављач може бити резидентно правно лице, односно предузетник, коме је додељен ПИБ у складу са прописима којима се уређују порески поступак и пореска администрација, које обвезнику фискализације испоручује хардверско и/или софтверско решење потребно за рад електронског фискалног уређаја.

У чл. 2, 3, 4. и 5. овог закона врши се усаглашавање са одредбама Закона о фискализацији („Службени гласник РС”, број 153/20), прецизирање појединих законских решења, као и правно-техничка редакција текста.

У члану 6. овог закона врши се измена члана 19. ст. 1. и 2. Закона о фискализацији („Службени гласник РС”, број 153/20), тако што се предлаже да су лица која имају обавезу да врше евидентирање сваког појединачно оствареног промета преко фискалне касе у складу са Законом о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)) дужна да у периоду од 1. новембра 2021. године до 30. априла 2022. године ускладе своје пословање са одредбама Закона о фискализацији („Службени гласник РС”, број 153/20) и подзаконским актима донетим на основу тог закона.

Поред тога, предлаже се измена у ставу 2. наведеног члана Закона о фискализацији („Службени гласник РС”, број 153/20), тако да су лица која немају обавезу да врше евидентирање сваког појединачно оствареног промета преко фискалне касе у складу са Законом о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)) и Уредбом о одређивању делатности код чијег обављања не постоји обавеза евидентирања промета преко фискалне касе („Службени гласник РС”, бр. [61/10](http://we2.cekos.com/ce/index.xhtml?&file=f76660&action=propis&path=07666001.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [101/10](http://we2.cekos.com/ce/index.xhtml?&file=f78872&action=propis&path=07887201.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [94/11](http://we2.cekos.com/ce/index.xhtml?&file=f85300&action=propis&path=08530001.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [83/12](http://we2.cekos.com/ce/index.xhtml?&file=f89590&action=propis&path=08959001.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [59/13](http://we2.cekos.com/ce/index.xhtml?&file=f95732&action=propis&path=09573201.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [100/14](http://we2.cekos.com/ce/index.xhtml?&file=f104479&action=propis&path=10447901.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)), а нису ослобођена од обавезе евидентирања промета на мало преко електронског фискалног уређаја према Уредби о одређивању делатности код чијег обављања не постоји обавеза евидентирања промета на мало преко електронског фискалног уређаја („Службени гласник РС”, брoj 32/21), дужна да у периоду од 1. новембра 2021. године до 30. априла 2022. године ускладе своје пословање са одредбама са одредбама Закона о фискализацији („Службени гласник РС”, број 153/20) и подзаконским актима донетим на основу тог закона.

Поред тога, предлаже се да обвезник фискализације, који има више пословних простора, односно пословних просторија, евидентирање промета на мало преко електронског фискалног уређаја, посебно у сваком појединачном пословном простору, односно пословној просторији, у периоду од 1. новембра 2021. године до 30. априла 2022. године, може започети у складу са Законом о фискализацији („Службени гласник РС”, број 135/20), с тим да је дужан да у тим пословним просторима, односно пословним просторијама евидентирање промета на мало у целости врши у складу са одредбама Закона о фискализацији („Службени гласник РС”, број 135/20) и подзаконским актима донетим на основу тог закона.

Уколико обвезник фискализације отпочне евидентирање промета на мало преко електронског фискалног уређаја почев од 1. новембра 2021. године најмање у једном пословном простору, односно пословној просторији, а има више пословних простора, односно пословних просторија, дужан је да у пословним просторима, односно пословним просторијама у којима не врши евидентирање промета на мало у складу са Законом о фискализацији („Службени гласник РС”, број 135/20), евидентирање промета на мало врши у складу са Законом о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)).

Такође, предлаже се да је обвезник фискализације који има само један пословни простор, односно само једну пословну просторију, дужан да евидентирање промета на мало врши у складу са Законом о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)), до отпочињања евидентирање промета на мало у складу са Законом о фискализацији („Службени гласник РС”, број 135/20).

У члану 7. овог закона, предлаже се да се после члана 19. дода члан 19а, којим се прописује да ће се све фискалне касе које се налазе у пословном простору, односно пословној просторији, а које су фискализоване на основу Закона о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)), даном почетка евидентирања промета на мало у том пословном простору, односно пословној просторији, у складу са Законом о фискализацији („Службени гласник РС”, број 135/20), сматрати дефискализованим.

У члану 8. овог закона, предлаже се измена члана 21, тако што се прописује да Закон о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)), престаје да важи 1. маја 2022. године.

У члану 9. овог закона, предлаже се измена члана 22. тако што се прописује да се Закон о фискализацији („Службени гласник РС”, број 135/20) примењује од 1. новембра 2021. године.

У члану 10. овог закона прописује се ступање на снагу овог закона и почетак примене истог.

1. **АНАЛИЗА ЕФЕКАТА ЗАКОНА**

Предложеним законским решењем омогућава се унапређење услова за имплементацију нових техничких решења за евидентирање промета на мало преко електронског фискалног уређаја прописаним Законом о фискализацији („Службени гласник РС”, број 135/20), као и прецизирање појединих одредаба наведеног закона.

Поред тога, предложено законско решење ствара услове да обвезници фискализације на најефикаснији начин пређу са модела евидентирања промета преко фискалне касе у складу са Законом о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)) на модел нове фискализације евидентирања промета преко електронског фискалног уређаја у складу са Законом о фискализацији („Службени гласник РС”, број 135/20), као и са подзаконским актима донетим на основу тог закона, у периоду од 1. новембра 2021. године до 30. априла 2022. године.

Предлогом закона не уређују се нови административни поступци сагласно Закону о Регистру административних поступака („Службени гласник РС”, број 44/21).

1. **На кога ће и како ће највероватније утицати решења у закону?**

Предложена решења у закону утицаће пре свега на добављаче електронског фискалног уређаја, који према предложеном законском решењу могу бити само резидентна правна лица, односно предузетници, којима је додељен ПИБ у складу са прописима којима се уређују порески поступак и пореска администрација, која обвезнику фискализације испоручују хардверско и/или софтверско решење потребно за рад електронског фискалног уређаја. На овај начин, извршено је прецизирање да само резидентни привредни субјект може бити добављач електронског фискалног уређај, а у циљу поједностављења и отклањања евентуалних проблема и недоумица у вези са радом електронских фискалних уређаја, контроле добављача, као и могућности изрицања прописаних казни у случају учињених прекршаја од стране добављача електронског фискалног уређаја.

Поред тога, предложено законско решење утицаће на све обвезнике фискализације, којима се према предложеном решењу даје прелазни период, и то од 1. новембра 2021. године до 30. априла 2022. године, да могу у фазама, постепено да прелазе на нови модел фискализације. Оваквим решењем стварају се услови привредним субјектима, посебно онима који имају више пословних простора, односно пословних просторија да у зависности од техничке и организационе спремности, постепено пређу на нови модел online фискализације, а да истовремено не угрозе пословање.

1. **Какве трошкове ће примена закона створити грађанима и привреди (нарочито малим и средњим предузећима)?**

Предложена решења неће створити додатне трошкове привреди, с обзиром да су исти опредељени приликом доношења Закона о фискализацији („Службени гласник РС”, број 135/20).

1. **Да ли су позитивне последице доношења закона такве да оправдавају трошкове које ће он створити?**

Предложена законска решења, посебно она која се односе на добављаче електронских фискалних уређаја, да могу бити само резидентна правна лица, односно предузетници, којима је додељен ПИБ у складу са прописима којима се уређују порески поступак и пореска администрација, а које обвезнику фискализације испоручују хардверско и/или софтверско решење потребно за рад електронског фискалног уређаја, у потпуности оправдавају евентуалне трошкове, с обзиром на то да се оваквим предложеним законским решењем омогућава ефикасна контрола добављача електронских фискалних уређаја, могућност прописивања новчаних казни за учињене прекршаје, а са друге стране омогућава се обвезницима фискализације непосредна комуникација са добављачима електронских фискалних уређаја, отклањање евентуалних недостатака.

На овај начин, извршено је прецизирање да само резидентни привредни субјект може бити добављач електронског фискалног уређај, а у циљу поједностављења и отклањања евентуалних проблема и недоумица у вези са радом електронских фискалних уређаја, контроле добављача, као и могућности изрицања прописаних казни у случају учињених прекршаја од стране добављача електронског фискалног уређаја.

Поред тога, прописивање прелазног периода од 1. новембра 2021. године до 30. априла 2022. године за потпуни прелазак на нови модел фискализације, за разлику од сада важећег решења, а то је да сви прелазе на нови модел фискализације од 1. јануара 2022. године, стварају се услови да обвезници фискализације могу у фазама, постепено да прелазе на нови модел фискализације. Оваквим решењем стварају се услови привредним субјектима, посебно онима који имају више пословних простора, односно пословних просторија да у зависности од техничке и организационе спремности, постепено пређу на нови модел online фискализације, а да истовремено не угрозе пословање. Према томе, предложеним прелазним периодом даје се могућност избора обвезницима фискализације да сами одлуче када ће отпочети примену новог модела фискализације, при чему период прилагођавања мора бити завршен до 30. априла 2022. године. Предложени прелазни период прилагођавања сматра се примерним за све обвезнике фискализације.

**4. Да ли се законом подржава стварање нових привредних субјеката на тржишту и тржишна конкуренција?**

Доношење новог закона не утиче директно на стварање нових привредних субјеката, али обезбеђује лакше услове за квалификовање произвођача уређаја за евидентирање промета што може довести до уласка нових произвођача и веће конкурентности у овој области. Такође, његово доношење утиче на спречавање нелојалне конкуренције што може имати позитиван ефекат на улазак нових субјеката на тржиште, односно може утицати на потенцијалне инвеститоре да одрже садашња и врше нова улагања у привреду Републике Србије.

**5. Да ли су све заинтересоване стране имале прилику да се изјасне о закону?**

У раду на нацрту овог закона активно су учествовали представници Министарства финансија, Пореске управе и Привредне коморе Србије.

Поред тога, а сагласно Закону о планском систему Републике Србије („Службени гласник РС”, број 30/18), Министарство финансија као предлагач закона, упутило Јавни позив за учешће јавности у процесу консултација у вези са Нацртом закона о изменама и допунама Закона о фискализацији, на којима су заинтересоване стране имале могућност да Министарству финансија, електронским путем, доставе примедбе, предлоге и сугестије у вези са наведеним Нацртом закона.

**6. Које ће се мере током примене закона предузети да би се остварило оно што се доношењем закона намерава?**

Министарство финансија ће координирати активности са надлежним органима, и то првенствено са Пореском управом у смислу обезбеђивања техничких и других неопходних услова, како би се омогућила правилна примена закона у целини.

С обзиром на то да је примена овог закона условљена изменама одговарајућих подзаконских аката Министарства финансија и других органа и институција надлежних за спровођење овог закона, претпоставка за његову примену јесте измена истих у разумном року.

Посебно истичемо да Министарство финансија, периодичним публиковањем Билтена службених објашњења и стручних мишљења за примену финансијских прописа, као и на други погодан начин, додатно обезбеђује транспарентност, информисаност и приступ информацијама, како би се и на овај начин допринело остваривању циљева постављених доношењем овог закона.

Информације о спроведеним консултацијама:

С обзиром на то, да су предложене измене неопходне у погледу примене Закона о фискализацији и подзаконских аката који уређују ову област, извршене су консултације са Пореском управом, као релевантним органом државне управе од које је добијено позитивно мишљење.

Одредбама члана 41. став 3. Закона о планском систему Републике Србије („Службени лист РС”, број 30/18) прописано је да се на органе државне управе сходно примењује члан 37. тог закона у погледу контроле спровођења анализе ефеката прописа пре њиховог усвајања од стране Владе, за све законе и друге прописе којима се битно мења начин остваривања права, обавеза и правних интереса физичких и правних лица.

Указујемо да током поступка доношења, Нацрт закона због свог садржаја, односно природе предложених измена и допуна, није био предмет других консултација у складу са чланом 44. став 2. Уредбе о методологији управљања јавним политикама, анализи ефеката јавних политика и прописа и садржају појединачних докумената јавних политика („Службени лист РС”, број 8/19).

1. **ПРОЦЕНА ИЗНОСА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА**

За предложена решења у овом закону није потребно обезбедити финансијска средства у буџету Републике Србије.

1. **ПРЕГЛЕД ОДРЕДАБА ЗАКОНА О ФИСКАЛИЗАЦИЈИ КОЈЕ СЕ МЕЊАЈУ И ДОПУЊУЈУ**

Члан 2.

Поједини изрази употребљени у овом закону имају следећа значења:

1) фискализација је скуп мера и поступака које спроводе обвезници фискализације како би се омогућила ефикасна контрола оствареног промета на мало посредством електронских фискалних уређаја;

2) електронски фискални уређај је хардверско и/или софтверско решење, које користи обвезник фискализације ради издавања фискалног рачуна и преноса података о фискалним рачунима у Систем за управљање фискализацијом Пореске управе, а који се састоји од једног процесора фискалних рачуна и једног или више електронских система за издавање рачуна, одобрених од стране Пореске управе, као и безбедносног елемента издатог од стране Пореске управе;

3) Систем за управљање фискализацијом је софтверска апликација Пореске управе која преузима све податке из процесора фискалних рачуна, а овлашћеним корисницима дозвољава преглед одређених података, управља процесором фискалних рачуна сваког обвезника фискализације од његовог иницирања до гашења и креира анализе и извештаје;

4) процесор фискалних рачуна је хардверски или софтверски елемент, чија је употреба одобрена од стране Пореске управе, који размењује податке са електронским системом за издавање рачуна и безбедносним елементом, анализира податке о прометима, форматира податке као фискални рачун, ствара електронски потпис, прослеђује фискални рачун електронском систему за издавање рачуна, чува податке о прометима и преноси фискалне податке у Систем за управљање фискализацијом Пореске управе;

5) електронски систем за издавање рачуна је хардверски или софтверски елемент, чија је употреба одобрена од стране Пореске управе, у који обвезник фискализације уноси податке о промету и из којег се издаје фискални рачун;

6) безбедносни елемент је хардверски или софтверски елемент који садржи електронски сертификат обвезника фискализације кога користи процесор фискалних рачуна за потписивање рачуна и Пореска управа како би се спречило неовлашћено коришћење фискалних података који се преносе у Систем за управљање фискализацијом Пореске управе, као и за очување интегритета података;

7) електронски потпис је шифровани дигитални код који идентификује обвезника фискализације и потврђује интегритет процесора фискалних рачуна приликом преноса података у Систем за управљање фискализацијом Пореске управе;

8) добављач електронског фискалног уређаја је ~~лице~~ РЕЗИДЕНТНО ПРАВНО ЛИЦЕ, ОДНОСНО ПРЕДУЗЕТНИК, КОМЕ ЈЕ ДОДЕЉЕН ПИБ У СКЛАДУ СА ПРОПИСИМА КОЈИМА СЕ УРЕЂУЈУ ПОРЕСКИ ПОСТУПАК И ПОРЕСКА АДМИНИСТРАЦИЈА, које обвезнику фискализације испоручује хардверско и/или софтверско решење потребно за рад електронског фискалног уређаја;

9) пословни простор и пословне просторије су затворени или отворени простор, сваки самонаплатни уређај - аутомат, али и свако покретно место (возило, пловни објекат и сл.) које служи за обављање делатности (укључујући и део или више делова једног пословног простора и/или пословних просторија), као и простор који обвезник фискализације, ради обављања делатности, користи само повремено или привремено;

10) плаћање је измиривање обавеза за извршени промет добара или услуга у тренутку издавања фискалног рачуна готовином, инстант трансфером одобрења, чеком, платном картицом, на други безготовински начин и сл, односно авансно измиривање обавеза за будући промет добара или услуга.

На овлашћене кориснике из става 1. тачка 3) овог члана из Пореске управе сходно се примењују одредбе закона којим се уређује порески поступак и пореска администрација у погледу чувања тајности података.

САДРЖАЈ ФИСКАЛНОГ РАЧУНА

Члан 5.

Фискални рачун је фискални документ којим се потврђује да је појединачно остварени промет на мало, укључујући и примљени аванс за будући промет на мало, евидентиран у електронском фискалном уређају.

Фискални рачун обавезно садржи следеће податке:

1) врсту рачуна;

2) тип трансакције;

3) назив обвезника фискализације и јединствену ознаку пословног простора;

4) порески идентификациони број (ПИБ) обвезника фискализације;

5) ПИБ правног лица, односно обвезника пореза на приходе од самосталне делатности у смислу закона којим се уређује порез на доходак грађана, ако је корисник испоручених добара и пружених услуга, односно добара и услуга које ће бити испорученe или пружене у случају примљених аванса, правно лице, односно обвезник пореза на приходе од самосталне делатности у смислу закона којим се уређује порез на доходак грађана;

6) назив, ШИФРУ УКОЛИКО ЈЕ ОБВЕЗНИК ФИСКАЛИЗАЦИЈЕ КОРИСТИ ЗА ОЗНАЧАВАЊЕ ДОБРА, ОДНОСНО УСЛУГЕ, количину, јединицу мере, цену по јединици мере, ознаку пореске стопе и вредност евидентираног промета добра, односно услуге;

7) спецификацију пореских стопа;

8) износ пореза по пореским стопама;

9) укупан износ пореза;

10) вредност промета по пореским стопама;

11) укупну вредност евидентираног промета, укупан износ за уплату (уз напомену ако је плаћање извршено путем аванса), начин плаћања (готовином, инстант трансфером одобрења, чеком, платном картицом, на други безготовински начин и сл.), уплаћен износ и износ разлике за повраћај купцу добара, односно кориснику услуга;

12) дан, месец, годину, сат, минут и секунд сачињавања фискалног рачуна;

13) јединствени редни број фискалног рачуна;

14) јединствени редни број фискалног рачуна по врсти рачуна и типу трансакције;

15) Дводимензионални бар-кôд (енг. *QR – Quick Response*) за верификацију који садржи све елементе електронског потписа када се штампа фискални рачун или хиперлинк за верификацију када се фискални рачун издаје у електронској форми;

16) позив на број другог фискалног рачуна, односно другог релевантног документа, уколико постоји потреба.

Фискални рачун може садржати рекламне поруке у складу са законом.

Врсте фискалног рачуна, типове трансакције, начине плаћања, позивање на број другог фискалног рачуна и појединости осталих елемената фискалног рачуна ближе уређује министар финансија.

ПОСТУПАК ФИСКАЛИЗАЦИЈЕ

Члан 6.

Обвезник фискализације дужан је да у тренутку промета на мало, укључујући и примљени аванс за будући промет на мало, изда фискални рачун коришћењем електронског фискалног уређаја, који се састоји од елемената (процесор фискалних рачуна и електронски систем за издавање рачуна) чија је употреба одобрена од стране Пореске управе.

Пореска управа води регистар одобрених елемената електронског фискалног уређаја (процесор фискалних рачуна и електронски систем за издавање рачуна).

Обвезник фискализације има право да се определи за врсту електронског фискалног уређаја који ће користити, и то:

1) електронски фискални уређај који користи сопствени процесор фискалних рачуна и који омогућава издавање фискалних рачуна чак и у случају привременог или трајног прекида интернет везе; и/или

2) електронски фискални уређај који користи процесор фискалних рачуна у Систему за управљање фискализацијом и који омогућава издавање фискалних рачуна искључиво кроз сталну интернет везу у реалном времену.

Обвезник фискализације, осим обвезника фискализације који обавља промет на мало искључиво путем интернета, који се определи за коришћење електронског фискалног уређаја из става 3. тачка 2) овог члана, дужан је да у сваком свом пословном простору и пословној просторији којима се додељује јединствена ознака пословног простора И ПОСЛОВНЕ ПРОСТОРИЈЕ из члана 9. овог закона, обезбеди несметан рад и најмање ~~једног електронског фискалног уређаја~~ ЈЕДАН ЕЛЕКТРОНСКИ ФИСКАЛНИ УРЕЂАЈ из става 3. тачка 1) овог члана.

Обвезник фискализације одговоран је за правилно коришћење, одржавање и функционисање електронског фискалног уређаја.

Сваки добављач електронског фискалног уређаја мора доставити искључиво електронске фискалне уређаје обвезнику фискализације који се састоје од елемената (процесор фискалних рачуна и електронски систем за издавање рачуна) чија је употреба одобрена од стране Пореске управе.

Електронски фискални уређај из става 6. овог члана мора да садржи безбедносни елемент који обезбеђује функционалност која омогућава аутоматску обуставу његовог рада, унапред или током експлоатације, као и да фискални рачуни буду проверљиви у складу са чланом 10. овог закона.

Обвезник фискализације мора проверити пре отпочињања коришћења електронског фискалног уређаја да ли је употреба његових елемената (процесор фискалних рачуна и електронски систем за издавање рачуна) одобрена од стране Пореске управе.

Одредбе ст. 6. и 7. овог члана сходно се примењују и на обвезника фискализације који жели да самостално развије, инсталира и имплементира електронски фискални уређај за потребе свог пословања.

Облик и садржај регистра елемената електронских фискалних уређаја, могуће врсте електронских фискалних уређаја, начин њиховог коришћења и одобравања њихових елемената, околности које могу довести до аутоматске обуставе рада безбедносног елемента електронског фискалног уређаја, поступак поновне употребе безбедносног елемента електронског фискалног уређаја по аутоматској обустави његовог рада, појединости алтернативног начина приступа сталној интернет вези, начин увида у податке достављене Пореској управи, ближе уређује Влада.

Члан 9.

Обвезник фискализације дужан је да, пре почетка коришћења електронског фискалног уређаја за издавање фискалних рачуна, Пореској управи електронским путем достави податке о пословним просторима и пословним просторијама у којима ће користити електронски фискални уређај, и то за сваки пословни простор и пословну просторију одвојено.

У случају промене података из става 1. овог члана по појединачном пословном простору и пословној просторији, а нарочито ако делатност престане да се обавља у пословном простору и пословној просторији или дође до промене делатности која се обавља у пословном простору и пословној просторији, обвезник фискализације дужан је да те податке достави Пореској управи, најкасније 24 сата пре настанка промене.

Изузетно од става 2. овог члана, у случају промене података из става 1. овог члана до којих је дошло услед околности које не зависе од воље обвезника фискализације, обвезник фискализације је дужан да те податке достави Пореској управи, најкасније 24 сата по настанку промене.

Након пријема података из става 1. овог члана, Пореска управа је дужна да генерише јединствену ознаку пословног простора И ПОСЛОВНЕ ПРОСТОРИЈЕ, која ће се користити у електронском фискалном уређају.

Одредбе ст. 1 - 4. овог члана примењују се и на поступак достављања података о самонаплатном уређају - аутомату.

Врсту података о пословном простору и пословним просторијама, начин достављања података о пословним просторима и пословним просторијама из става 1. овог члана, начин њиховог достављања Пореској управи и начин генерисања ознаке пословног простора И ПОСЛОВНЕ ПРОСТОРИЈЕ ближе уређује министар финансија.

КАЗНЕНЕ ОДРЕДБЕ

Члан 15.

Новчаном казном од 300.000 до 2.000.000 динара казниће се за прекршај правно лице - обвезник фискализације, ако:

1) не евидентира сваки појединачно остварени промет на мало, укључујући и примљене авансе за будући промет на мало преко електронског фискалног уређаја (члан 4. став 2.);

2) изда фискални рачун који не садржи обавезне прописане податке или садржи неисправне податке који су од значаја за висину пореске обавезе (члан 5. СТАВ 2.);

3) у тренутку промета не изда фискални рачун коришћењем електронског фискалног уређаја, који се састоји од елемената (процесор фискалних рачуна и електронски систем за издавање рачуна) чија је употреба одобрена од стране Пореске управе (члан 6. став 1.);

4) у сваком свом пословном простору и пословној просторији којима се додељује јединствена ознака пословног простора из члана 9. овог закона, не обезбеди несметан рад најмање једног електронског фискалног уређаја из члана 6. став 3. тачка 1) овог закона (члан 6. став 4.);

5) изда рачун који није фискализован у моменту промета на мало или не доставља податке о издатим фискалним рачунима Пореској управи путем сталне интернет везе у реалном времену, у тренутку промета на мало (члан 8. став 1.).

За прекршај из става 1. овог члана, казниће се одговорно лице у правном лицу- обвезнику фискализације новчаном казном од 20.000 до 150.000 динара.

За прекршај из става 1. овог члана, казниће се предузетник -обвезник фискализације новчаном казном од 50.000 до 500.000 динара.

За прекршај из става 1. овог члана, казниће се физичко лице - обвезник фискализације које је обвезник пореза на приходе од самосталне делатности у смислу закона којим се уређује порез на доходак грађана, а које није предузетник - обвезник фискализације, новчаном казном од 20.000 до 150.000 динара.

ПРЕЛАЗНЕ И ЗАВРШНЕ ОДРЕДБЕ

Члан 19.

Лица која имају обавезу да врше евидентирање сваког појединачно оствареног промета преко фискалне касе у складу са Законом о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)) дужна су да ~~до почетка примене овог закона~~ У ПЕРИОДУ ОД 1. НОВЕМБРА 2021. ГОДИНЕ ДО 30. АПРИЛА 2022. ГОДИНЕ ускладе своје пословање са одредбама овог закона и подзаконским актима донетим на основу овог закона.

Лица која немају обавезу да врше евидентирање сваког појединачно оствареног промета преко фискалне касе у складу са Законом о фискалним касама („Службени гласник РС”, бр. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-" \o "Закон о фискалним касама (21/12/2004)) и [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)) и Уредбом о одређивању делатности код чијег обављања не постоји обавеза евидентирања промета преко фискалне касе („Службени гласник РС”, бр. [61/10](http://we2.cekos.com/ce/index.xhtml?&file=f76660&action=propis&path=07666001.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [101/10](http://we2.cekos.com/ce/index.xhtml?&file=f78872&action=propis&path=07887201.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [94/11](http://we2.cekos.com/ce/index.xhtml?&file=f85300&action=propis&path=08530001.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [83/12](http://we2.cekos.com/ce/index.xhtml?&file=f89590&action=propis&path=08959001.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [59/13](http://we2.cekos.com/ce/index.xhtml?&file=f95732&action=propis&path=09573201.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и [100/14](http://we2.cekos.com/ce/index.xhtml?&file=f104479&action=propis&path=10447901.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)), а нису ослобођена од обавезе евидентирања промета на мало преко електронског фискалног уређаја актом Владе из члана 4. став 3. овог закона, дужна су да ~~до почетка примене овог закона~~ У ПЕРИОДУ ОД 1. НОВЕМБРА 2021. ГОДИНЕ ДО 30. АПРИЛА 2022. ГОДИНЕ ускладе своје пословање са одредбама овог закона и подзаконским актима донетим на основу овог закона.

ОБВЕЗНИК ФИСКАЛИЗАЦИЈЕ ИЗ ЧЛАНА 4. ОВОГ ЗАКОНА, КОЈИ ИМА ВИШЕ ПОСЛОВНИХ ПРОСТОРА, ОДНОСНО ПОСЛОВНИХ ПРОСТОРИЈА, ЕВИДЕНТИРАЊЕ ПРОМЕТА НА МАЛО ПРЕКО ЕЛЕКТРОНСКОГ ФИСКАЛНОГ УРЕЂАЈА ПОСЕБНО У СВАКОМ ПОЈЕДИНАЧНОМ ПОСЛОВНОМ ПРОСТОРУ, ОДНОСНО ПОСЛОВНОЈ ПРОСТОРИЈИ МОЖЕ, У ПЕРИОДУ ИЗ СТ. 1. И 2. ОВОГ ЧЛАНА, ЗАПОЧЕТИ У СКЛАДУ СА ЗАКОНОМ О ФИСКАЛИЗАЦИЈИ („СЛУЖБЕНИ ГЛАСНИК РС”, БРОЈ 135/20), С ТИМ ДА ЈЕ ДУЖАН ДА У ТИМ ПОСЛОВНИМ ПРОСТОРИМА, ОДНОСНО ПОСЛОВНИМ ПРОСТОРИЈАМА ЕВИДЕНТИРАЊЕ ПРОМЕТА НА МАЛО У ЦЕЛОСТИ ВРШИ У СКЛАДУ СА ОДРЕДБАМА ЗАКОНА О ФИСКАЛИЗАЦИЈИ („СЛУЖБЕНИ ГЛАСНИК РС”, БРОЈ 135/20).

УКОЛИКО ОБВЕЗНИК ФИСКАЛИЗАЦИЈЕ ИЗ СТАВА 3. ОВОГ ЧЛАНА ОТПОЧНЕ ЕВИДЕНТИРАЊЕ ПРОМЕТА НА МАЛО ПРЕКО ЕЛЕКТРОНСКОГ ФИСКАЛНОГ УРЕЂАЈА ПОЧЕВ ОД 1. НОВЕМБРА 2021. ГОДИНЕ НАЈМАЊЕ У ЈЕДНОМ ПОСЛОВНОМ ПРОСТОРУ, ОДНОСНО ПОСЛОВНОЈ ПРОСТОРИЈИ, А ИМА ВИШЕ ПОСЛОВНИХ ПРОСТОРА, ОДНОСНО ПОСЛОВНИХ ПРОСТОРИЈА, ДУЖАН ЈЕ ДА У ПОСЛОВНИМ ПРОСТОРИМА, ОДНОСНО ПОСЛОВНИМ ПРОСТОРИЈАМА У КОЈИМА НЕ ВРШИ ЕВИДЕНТИРАЊЕ ПРОМЕТА НА МАЛО У СКЛАДУ СА ЗАКОНОМ О ФИСКАЛИЗАЦИЈИ („СЛУЖБЕНИ ГЛАСНИК РС”, БРОЈ 135/20), ЕВИДЕНТИРАЊЕ ПРОМЕТА НА МАЛО ВРШИ У СКЛАДУ СА ЗАКОНОМ О ФИСКАЛНИМ КАСАМА („СЛУЖБЕНИ ГЛАСНИК РС”, БР. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) И [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)).

ОБВЕЗНИК ФИСКАЛИЗАЦИЈЕ ИЗ ЧЛАНА 4. ОВОГ ЗАКОНА, КОЈИ ИМА САМО ЈЕДАН ПОСЛОВНИ ПРОСТОР, ОДНОСНО САМО ЈЕДНУ ПОСЛОВНУ ПРОСТОРИЈУ, ДУЖАН ЈЕ ДА ЕВИДЕНТИРАЊЕ ПРОМЕТА НА МАЛО ВРШИ У СКЛАДУ СА ЗАКОНОМ О ФИСКАЛНИМ КАСАМА („СЛУЖБЕНИ ГЛАСНИК РС”, БР. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) И [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)), ДО ОТПОЧИЊАЊА ЕВИДЕНТИРАЊЕ ПРОМЕТА НА МАЛО У СКЛАДУ СА ЗАКОНОМ О ФИСКАЛИЗАЦИЈИ („СЛУЖБЕНИ ГЛАСНИК РС”, БРОЈ 135/20).

ЧЛАН 19а

СВЕ ФИСКАЛНЕ КАСЕ КОЈЕ СЕ НАЛАЗЕ У ПОСЛОВНОМ ПРОСТОРУ, ОДНОСНО ПОСЛОВНОЈ ПРОСТОРИЈИ, А КОЈЕ СУ ФИСКАЛИЗОВАНЕ НА ОСНОВУ ЗАКОНА О ФИСКАЛНИМ КАСАМА („СЛУЖБЕНИ ГЛАСНИК РС”, БР. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) И [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)), ДАНОМ ПОЧЕТКА ЕВИДЕНТИРАЊА ПРОМЕТА НА МАЛО У ТОМ ПОСЛОВНОМ ПРОСТОРУ, ОДНОСНО ПОСЛОВНОЈ ПРОСТОРИЈИ У СКЛАДУ СА ЗАКОНОМ О ФИСКАЛИЗАЦИЈИ („СЛУЖБЕНИ ГЛАСНИК РС”, БРОЈ 135/20), СМАТРАЋЕ СЕ ДЕФИСКАЛИЗОВАНИМ.

Члан 21.

~~Даном почетка примене овог закона престаје да важи Закон о фискалним касама („Службени гласник РС”, бр.~~ [~~135/04~~](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) ~~и~~ [~~93/12~~](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)~~).~~.

ЗАКОН О ФИСКАЛНИМ КАСАМА („СЛУЖБЕНИ ГЛАСНИК РС”, БР. [135/04](http://we2.cekos.com/ce/index.xhtml?&file=f30979&action=propis&path=03097901.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) И [93/12](http://we2.cekos.com/ce/index.xhtml?&file=f90163&action=propis&path=09016301.html&domain=0&mark=false&queries=zakon+o+fiskalnim+kasama&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-)), ПРЕСТАЈЕ ДА ВАЖИ 1. МАЈА 2022. ГОДИНЕ.

Члан 22.

Овај закон ступа на снагу осмог дана од дана објављивања у „Службеном гласнику Републике Србије”, а примењује се од ~~1. јануара 2022. године~~ 1. НОВЕМБРА 2021. ГОДИНЕ, осим одредаба члана 4. став 3, члана 5. став 4, члана 6. став 10, члана 7. став 2, члана 8. ст. 4. и 6, члана 9. став 6. и члана 10. став 2. овог закона које се примењују од дана ступања на снагу овог закона.

ЧЛАН 10.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”, А ПРИМЕЊУЈЕ СЕ ОД 1. НОВЕМБРА 2021. ГОДИНЕ.